शाम पांच बजे तक मतदान केंद्र पर पहुंचने वाले वोटर डाल सकेंगे वोट
चुनावी तैयारी पूरी होने के बाद आज मतदाता शहर सरकार चुनने के लिए वोट डालेंगे। सुबह आठ बजे से शाम पांच बजे तक मतदान किया जाएगा। शाम पांच बजे तक जो मतदाता बूथ तक पहुंचेंगे। उन्हें पीठासीन अधिकारी द्वारा बीएलअो पर्ची दी जाएगी। पांच बजे लाइन में लगे बूथ के अंतिम मतदाता को अंतिम व्यक्ति होने का साक्षी बनाया जाएगा। इसके बाद मतदान केन्द्र में आने वाले लोग मतदान नहीं कर सकेंगे।
इससे पहले 27 दिसंबर को कल्याण कॉलेज सेक्टर-7 में सुबह से ही मतदान दल के कर्मचारी पहुंचने लगे। चुनाव के लिए कुल 2484 कर्मचारियों की ड्यूटी लगाई गई है। इन्हें 61 काउंटर बनाकर सामग्री का वितरण किया गया। रवानगी के समय नाश्ते में लेट होने के कारण दल के कर्मचारियों को बुलाने के लिए एनाउंसमेंट भी किया गया। बस में ही पुलिस बल को भी रवाना किया गया। दोपहर दो बजे तक अधिग्रहित बसों में सभी बूथ के लिए रवाना हुए। दलों को रूट चार्ट के अनुसार केन्द्र तक पहुंचाया गया। उसी बस में मतदान के बाद दल वापस कल्याण कॉलेज पहुंचेगा। जहां स्ट्रांग रूम में ईवीएम रखकर सील किया जाएगा। 641 मतदान केन्द्रों के 17 मतदान केन्द्रों में बाउंड्रीवाॅल नहीं होने से वहां पर बेरिकेडिंग की गई है।
कल्याण कॉलेज सेक्टर-7 से मतदान दलों को चुनाव सामग्री का वितरण किया गया।
40 पोलिंग पार्टियां रहेंगी तैनात
तैयारी पूरी सभी जरूर दें वोट
मतदान केन्द्रों पर पुलिस बल तैनात किया गया है। वहीं 40 पैट्रोलिंग पार्टी तैनात की गई है। पुलिस शांतिप्रिय तरीके से मतदान करवाया जाएगा। मयंक श्रीवास्तव, एसपी, दुर्ग
कल्याण कॉलेज में ही रुकेगा रिजर्व दल
चुनाव के िलए 10 प्रतिशत मतदान दलों को रिजर्व में रखा गया है। इसके लिए जिन कर्मचारियों की ड्यूटी लगाई गई है, उनके लिए कल्याण कॉलेज में व्यवस्था की गई। यह दल सुबह सात बजे से ही ईवीएम के साथ तैयार रहेगा। जिससे कहीं से भी मशीन खराब होने की शिकायत मिलने पर रिजर्व दल के कर्मचारी नई ईवीएम लेकर मतदान केंद्रों में पहुंचेंगे ताकि वोटिंग हो सके।
एसआई और टीआई रहेंगे बूथों पर तैनात
मतदान बूथ पर एक एसआई के साथ पुलिस जवान तैनात किए जाएंगे। जो वहां पूरी व्यवस्था संभालेंगे। इसके बाद मतदान दल के कर्मचारियों की सुरक्षा व शांतिपूर्ण तरीके से चुनाव करवाने में मदद करेंगे। कुछ संवेदनशील बूथ पर टीआई व अन्य पुलिस अधिकारियों को भी तैनात किया गया है। ये पुलिसकर्मी मतदान दल के साथ ही ईवीएम सील करवा वापस लौटेंगे।
कलेक्टर ने की मतदान की अपील
कल्याण कॉलेज में आयोजित प्रेस कान्फ्रेंस में कलेक्टर आर शंगीता ने व्यवस्था की जानकारी दी। उन्होंने बताया कि तैयारी पूरी कर दल को रवाना किया गया है। साथ ही ईवीएम खराबी की समस्या आने पर इसे तुरंत हल किया जाएगा। इंजीनियर्स की टीम को भी बुलवाया गया है। वहीं 30 काउंटर बनाए गए हैं। जहां पर कर्मचारी तैनात रहेंगे। सूचना मिलने पर तुरंत दल ईवीएम सीलकर केन्द्र के लिए रवाना होगा। इस प्रक्रिया में कम समय लगे, इसके लिए यह व्यवस्था की गई है। उन्होंने मतदाताओं से अपने अधिकार का प्रयोग कर वोट डालने की अपील की है। एसपी मयंक श्रीवास्तव ने पुख्ता सुरक्षा व्यवस्था होने की बात कही। कान्फ्रेंस में रिटर्निंग अधिकारी सुनील जैन, सहायक रिटर्निंग अधिकारी एके वाजपेयी, भिलाई नगर निगम आयुक्त नरेन्द्र दुग्गा उपस्थित रहे।
सारी तैयारी पूरी की गई है। कर्मचारियों को आवश्यक निर्देश दिए गए है। भिलाई निगम के सभी मतदाता मताधिकार का प्रयोग करें। लाइन में लगकर ही मतदान करें। आर शंगीता, कलेक्टर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva